5 Go tlile jang gore batho ba nne baleofi mme ba feleletse ba swa? Baebele ya re: “Ka tlolo ya motho a le mongwe [e bong Adame] loso lo ne lwa busa jaaka kgosi” mo ditlogolwaneng tsotlhe tsa ga gagwe. (Bar. 5:12, 14, 17) Le fa go ntse jalo, re kgona go itlhophela gore a re tla letla boleo gore bo laole matshelo a rona. Fa re dumela mo setlhabelong sa thekololo sa ga Keresete, re itetla go laolwa ke bopelonomi jo bo sa re tshwanelang jwa ga Jehofa. Jang? “Koo boleo bo neng jwa tota gone, bopelonomi jo bo sa re tshwanelang bo ne jwa nna jwa totela pele. Gore go direge eng? Gore, fela jaaka boleo bo ne jwa busa jaaka kgosi le loso, ka tsela e e tshwanang le bopelonomi jo bo sa re tshwanelang bo buse jaaka kgosi ka tshiamo ka tebelelo ya botshelo jo bo sa khutleng ka Jesu Keresete.”—Bar. 5:20, 21.